తెలంగాణలో మహిళా తహసీల్దార్ దారుణహత్య WATCH LIVE TV
ఖాదీ, గ్రామీణ వస్తువులకు పెరుగుతోన్న డిమాండ్!
నిజంగా ఇది ఖాదీ, గ్రామీణ పరిశ్రమలకు శుభవార్తే.. ఎళ్లుగా అనేక ఒడిదొడుకులు ఎదుర్కొంటొన్న ఖాదీకి అంతర్జాతీయంగానూ డిమాండ్ ఏర్పడటం గమనార్హం.
TNN | Updated:
May 1, 2017, 12:39PM IST
ఖాదీ, గ్రామీణ పరిశ్రమల ఉత్పత్తుల అమ్మకం 2016-17 ఆర్థిక సంవత్సరంలో తొలిసారిగా రూ.50 వేల కోట్ల మార్కును దాటింది. ఖాదీ అమ్మకాలకు ప్రభుత్వం బలంగా కృషి చేస్తుంటే, ఆశ్చర్యకరంగా గ్రామీణ పరిశ్రమల ఉత్పత్తులైన తేనే, సబ్బులు, సౌందర్య లేపనాలు, ఫర్నిచర్, సేంద్రీయ ఆహార పదార్థాలకు అత్యంత గిరాకీ ఏర్పడింది. ఈ ఉత్పత్తుల్లో చాలావాటిని మహిళలే నిర్వహించడం గమనార్హం. ఖాదీ, గ్రామీణ పరిశ్రమల కమిషన్ గత ఆర్థిక సంవత్సరంలో సేకరించిన సమాచారం ప్రకారం గ్రామీణ పరిశ్రమలు లేదా గ్రామోద్యోగ ఉత్పత్తుల అమ్మకాలు 24 శాతం మేర పెరిగి రూ.50 వేల కోట్లకు చేరుకున్నట్లు తెలిపింది.
వీటిలో ఖాదీ అమ్మకాలు 2015-16తో పోల్చుకుంటే 33 శాతం పెరిగి రూ.1,635 కోట్ల నుంచి రూ.2,005 కోట్లకు చేరుకున్నాయి. దేశంలోని ఇతర నిత్యావసర వస్తువుల కంపెనీల ఉత్పత్తుల కంటే కేవీఐసీ అమ్మకాలు ఎక్కువగా ఉన్నాయి. మరోవైపు ఖాదీ అమ్మకాలు కూడా బాంబే డైయింగ్, రేమాండ్స్ లాంటి సంస్థల కంటే మెరుగ్గా ఉన్నాయి. 2018-19 నాటికి ఖాదీ ఉత్పత్తుల అమ్మకాలను రూ.5 వేల కోట్లకు పెంచాలని ప్రభుత్వం లక్ష్యంగా పెట్టుకుంది. దీనిపై కేంద్రం కూడా బలంగా ప్రచారం చేస్తోంది. అంతే కాదు విదేశాల్లోనూ ఖాదీకి వినియోగదారులు పెరగడం విశేషం.